open-index/open-wikipedia-markdown huggingface dataset:
Son de Sol

**Son de Sol** (”auringon ääni”) on espanjalainen flamenco-popyhtye, jonka jäseniä ovat kolme, Écijasta, Andalusiasta kotoisin olevaa sisarta Sole, Esperanza ja Lola.

Sisarukset tulevat musikaalisesta perheestä ja he ovat koulutettuja muusikoita ja tanssitaiteilijoita. Yhtye aloitti uransa nimellä Las Hermanas Soria vuonna 1999, mutta varsinainen läpimurto jäi saavuttamatta. Lola ja Esperanza ovat suorittaneet korkeakoulututkinnot espanjalaisessa tanssissa Sevillan konservatoriossa, ja Sole on koulutettu pianisti samasta oppilaitoksesta sekä journalisti (Sevillan yliopisto).

Son de Sol julkaisi debyyttialbuminsa *De fiesta por sevillanas* vuonna 1999, mutta se ei saavuttanut suurta menestystä. Myöskään kolme seuraavaa albumia eivät tuoneet heille kaupallista läpimurtoa. Yhtye edusti Espanjaa Eurovision laulukilpailussa Kiovassa 2005 kappaleella "Brujería", joka sijoittui 21. sijalle saaden yhteensä 28 pistettä.

Espanjan kansallisessa esikarsinnassa yhtyeen kappale sai 24,2 % äänistä, voittaen niukasti ennakkosuosikit Las Supremas de Móstolesin vain 2,4 prosenttiyksikön erolla. Kappaleen tuotti Manuel Ruiz, taiteilijanimeltään Queco, joka tunnetaan myös kansainvälisestä hitistä *The Ketchup Song*.

Musiikkiuransa ohella sisarukset pyörittävät tanssiakatemiaa.

## Diskografia
**De Fiesta Por Sevillanas* (1999)
**Callejuela* (2002)
**Brujería* (2005)
**Directo a ti* (2008)

## Lähteet

## Aiheesta muualla
*Viralliset kotisivut
Selma Björnsdóttir

**Selma Björnsdóttir** (myös **Selma**, s. 13. kesäkuuta 1974 Reykjavík) on islantilainen laulaja, joka parhaiten muistetaan Islannin euroviisuedustajana. Hän on edustanut maataan Eurovision laulukilpailussa 1999 kappaleella "All Out of Luck" ja 2005 kappaleella "If I Had Your Love", mutta ei päässyt finaaliin. 

## Lähteet

## Aiheesta muualla
*Islannin euroviisu-sivut
Tarhatyräkki

**Tarhatyräkki** (*Euphorbia cyparissias*) on monivuotinen ruohovartinen kasvi, jota kasvatetaan koristekasvina. Se kasvaa 15–30 cm korkeaksi. Sen varsi on pysty, ja lehdet ovat kapeat, neulasmaiset. Niistä kasvi on saanut kutsumanimen kuusityräkki. Tarhatyräkki kukkii touko-kesäkuussa; kukinto on limenvihreä. Tarhatyräkki muistuttaa kenttätyräkkiä (*Euphorbia esula*).

Tarhatyräkkiä kasvaa villinä Keski-Euroopassa. Se on karannut puutarhoista luontoon sekä Pohjoismaissa että Pohjois-Amerikassa.

Tyräkissä on maitiaisnestettä, joka voi vahingoittaa ihoa tai silmiä.

Luonnossa tarhatyräkki kasvaa kuivilla, karuilla niityillä hiekkamaassa tai kivikoissa.

## Lähteet

## Aiheesta muualla
* Kasviatlas 2020: Tarhatyräkin (''Euphorbia cyparissias'') levinneisyys Suomessa.
*LuontoPortti: Tarhatyräkki (''Euphorbia cyparissias'')
*Pohjolan kasvien pauloissa: Euphorbia cyparissias - tarhatyräkki
*Puutarha.net: Tarhatyräkki (kuusityräkki) (''Euphorbia cyparissias'') 
*ITIS: ''Euphorbia cyparissias'' 
*United States Department of Agriculture (USDA): ''Euphorbia cyparissias''
Louis

**Louis** voi viitata seuraaviin asioihin:
__NOTOC__
## Etu- ja sukunimiä
* Louis, miehen etunimi, jonka vastine naisen nimenä on Louise tai Louisa
* Louis, sukunimi
* Louis (laulaja), serbialainen laulaja

## Maantieteellisiä sijainteja
* Port Louis, Mauritiuksen pääkaupunki
* Saint Louis, kaupunki Missourissa, Yhdysvalloissa

## Muita
* HMS Louis, kahden britannialaisen Kuninkaallisen Laivaston laivan nimi
* Louis, vanha ranskalainen rahayksikkö
* Maison Louis Carré, Alvar Aallon suunnittelema yksityiskoti Ranskassa lähellä Pariisia
* Spirit of St. Louis, lentokone jolla Charles Lindbergh lensi ensimmäisen yksinlentonsa
* Louis Vuitton, ranskalainen muotitalo

## Katso myös
* Ludvig, yleinen ranskalainen kuninkaan nimi
Xylophagomorpha

**Xylophagomorpha** on pieni ja vähälajinen kärpästen osalahko.

Osalahko kattaa kaksi heimoa, jotka ulkoasultaan eroavat toisistaan suuresti. Xylophagidae-heimo on maailmanlaajuinen. Aikuiset yksilöt ovat 2&ndash;25 millimetriä pitkiä, yleensä tummia tai keltaisenkirjavia hoikkia ja karvattomia kärpäsiä, jotka aterioivat kukissa. Toukat ovat lahonsyöjiä ja elävät lahopuussa. Pantophthalmidae-heimon 21 lajia ovat puhtaasti neotrooppisia. Aikuiset yksilöt ovat erittäin kookkaita paarmamaisia kärpäsiä, joiden suuosat ovat surkastuneet, eikä aikuinen yksilö syökään enää mitään. Toukat kaivertavat käytäviä lahoaviin puihin.

## Lähteet
Joel Hautala

**Joel Mikko Hautala** (25. syyskuuta 1894 Alahärmä – 27. tammikuuta 1963) oli suomalainen jääkäriluutnantti. Hänen vanhempansa olivat maanviljelijä Juho Hautala ja Anna Mattila. Hänet vihittiin avioliittoon vuonna 1919 Aini Mäen kanssa.

## Opinnot
Hautala kävi kansakoulun ja suoritti yksityisesti viidennen luokan Viipurin reaalikoulussa vuonna 1925.

## Jääkäriaika

Tämä alahärmäläinen maanviljelijä liittyi vapaaehtoisena Saksassa sotilaskoulutusta antavaan jääkäripataljoona 27:n pioneerikomppaniaan 9. maaliskuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Schmardenissa sekä Aa-joella.

## Suomen sisällissota
:*Katso myös: [[Suomen sisällissota]]*
Hän saapui Suomeen (Vaasaan) jääkäreiden pääjoukon mukana aliupseeriksi ylennettynä 25. helmikuuta 1918. Hänet komennettiin Suomen sisällissotaan joukkueenjohtajaksi 2. krenatöörirykmentin 3. Seinäjoen pataljoonan 1. komppaniaan. Hän otti osaa taisteluihin Länkipohjassa, Orivedellä, Vääksy- Kangasala akselilla, Lempäälässä ja Vesilahdella, missä hän haavoittui pahasti 15. huhtikuuta 1918.

## Sisällissodan jälkeinen aika
Sisällissodan jälkeen Hautala siirrettiin 31. elokuuta 1918 Pioneerikoulutuspataljoonan 3. komppaniaan, josta hänet määrättiin lokakuussa vuonna 1919 Pioneeripataljoona 1:n 2. komppaniaan ja 15. huhtikuuta 1921 alkaen  pataljoonan varastonhoitajaksi. Hänet siirrettiin 1. tammikuuta 1926 Karjalan kaartin rykmenttiin ja määrättiin täydennysvaraston hoitajaksi sekä 1. huhtikuuta 1934 alkaen Seinäjoen sotilaspiirin esikuntaan varastonhoitajaksi.

## Talvi- ja Jatkosota
Hautala osallistui talvisotaan rahastonhoitajana Seinäjoen sotilaspiirin esikunnassa, mitä tehtävää hän jatkoi myös välirauhan ja jatkosodan aikanakin, mutta siirrettiin Etelä-Pohjanmaan läntiseen suojeluskuntapiiriin.

## Sotien jälkeinen aika
Hautala toimi sotien jälkeen edelleen samassa tehtävässä, mutta suojeluskuntien lakkauttamisen jälkeen hänet siirrettiin takaisin Seinäjoen sotilaspiirin esikuntaan, jossa toimi edelleenkin rahastonhoitajana. Hänet siirrettiin lakkautuspalkalle vuonna 1952 ja erosi vakinaisesta palveluksesta vuonna 1954. Hän toimi Etelä-Pohjanmaan Jääkärit ry:n tilintarkastaja usean vuoden ajan.
Hänet on haudattu Alahärmään.

## Lähteet
*Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938.
*Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 .

### Viitteet
Bahrainin kansainvälinen lentoasema

**Bahrainin kansainvälinen lentoasema** (arab. **مطار البحرين الدولي**)  on Al-Muharraqissa Bahrainissa sijaitseva lentoasema, jolla on käytössään kaksi kiitotietä. Lentoasemaa ylläpitää Bahrainin valtio. Asemataso on kaksi metriä meren pinnan yläpuolella. Lentoasema toimii Gulf Airin solmukohtana.

## Matkustajamäärien kehitys

Lähde:

## Lähteet

## Aiheesta muualla
Pete ja lohikäärme Elliott

**Pete ja lohikäärme Elliott** () on Disneyn vuonna 1977 ensi-iltansa saanut animaatio-, seikkailu- ja musikaalielokuva, joka sijoittuu 1900-luvulle. Elokuva kertoo yhdeksänvuotiaasta pojasta nimeltään Pete.

Elokuvasta tehtiin vuonna 2016 samanniminen uudelleenfilmatisointi.

## Juoni

Yhdeksänvuotias Pete on karannut ilkeiden ottovanhempiensa luota. Hän tutustuu suureen vihreään lohikäärmeeseen Elliottiin, joka osaa tehdä itsensä näkymättömäksi. Pete saa luvan asua Noran ja hänen isänsä Tuikun luona majakassa. Hän yrittää pitää Elliottia lähistöllä piilossa, mutta se ei ole helppoa.

## Vastaanotto
*[[Video-opas|Video-oppaassa]]* vuodelta 1995 Asko Alanen antoi elokuvan Suomessa julkaistulle VHS-kasettiversiolle kritiikkiä pienten piirroshahmojen erottumisesta silloisessa tv-ruudussa. Elokuva sai häneltä kaksi tähteä viidestä, joka teoksen mukaan vastaa sanallista arviota ”keskinkertainen”.

## Laulut
* "Main Title" 
* "The Happiest Home in These Hills"
* "Boo Bop BopBop Bop (I Love You, Too)"
* "I Saw a Dragon" 
* "It's Not Easy" 
* "Passamashloddy" 
* "Candle on the Water"
* "There's Room for Everyone" 
* "Every Little Piece" 
* "Brazzle Dazzle Day" 
* "Bill of Sale"
* "Candle on the Water (Reprise)"

## Lähteet

## Aiheesta muualla
*
Thomas Schönlebe

**Thomas Schönlebe** (s. 6. elokuuta 1965) on saksalainen yleisurheilija. Hän edusti vuoteen 1990 asti Itä-Saksaa ja Saksojen yhdistymisen jälkeen Saksaa.

Schönlebe voitti miesten 400 metrin juoksun maailmanmestaruuden Rooman MM-kilpailuissa 1987 Euroopan ennätysajalla 44,33. Aika säilyi Euroopan ennätyksenä vuoteen 2023 asti, jolloin sen rikkoi Matthew Hudson-Smith. Stuttgartin MM-kilpailuissa 1993 Schönlebe sai pronssia 4&nbsp;×&nbsp;400&nbsp;metrin viestissä. Sisäratojen MM-kilpailuissa hän voitti 400 metrin juoksussa kultaa Pariisissa 1985 ja 4&nbsp;×&nbsp;400&nbsp;metrin viestissä kultaa Saksan joukkueessa Sevillassa 1991.

EM-kilpailuissa Schönlebe saavutti 400 metrin juoksussa hopeaa Stuttgartissa 1986 ja Splitissä 1990 sekä 4&nbsp;×&nbsp;400&nbsp;metrin viestissä pronssia Splitissä 1990. Sisäratojen EM-kilpailuissa hän voitti 400 metrin juoksussa kultaa Madridissa 1986.

Schönlebe juoksi sisäradoilla kahdesti 400 metrin juoksun virallisen maailmanennätyksen, 45,41 Wienissä helmikuussa 1986 ja 45,05 Sindelfingenissä helmikuussa 1988. Ajat olivat matkan kaksi ensimmäistä virallista hallimaailmanennätystä. Aika 45,05 oli edelleen elokuussa 2023 voimassa oleva Euroopan ennätys. Karsten Warholm sivusi aikaa vuonna 2019. Lisäksi Saksan 4&nbsp;×&nbsp;400&nbsp;metrin viestijoukkueen voittoaika 3.03,05 Sevillan MM-hallikilpailuissa 1991 oli hallimaailmanennätys.

## Lähteet
Through the Past, Darkly (Big Hits Vol. 2)

**Through the Past, Darkly (Big Hits Vol. 2)** on The Rolling Stonesin vuonna 1969 julkaistu toinen virallinen kokoelma-albumi. Albumin Britannian ja Yhdysvaltain painokset eroavat toisistaan kappaleiden osalta. Vuonna 2002 Yhdysvaltain painos julkaistiin uudelleen CD- ja SACD-muodossa.

Erikoisuutena alkuperäisessa albumissa oli sen kahdeksankulmainen kansi.

## Kappaleet
*Kaikki kappaleet kirjoittaneet Mick Jagger ja Keith Richards ellei toisin mainita.
### Britannian-painos
#  
#  
#  
#  
# 
#  
#  
#  
#  
#  
#  
# 

### Yhdysvaltain-painos
#  
#  
#  
#  
#  
#  
#  
#  
#  
#  
#  
#* Albumin kokonaiskesto: 28:23

## Arvostelut
* Allmusic:  (Britannian versio) 
* Allmusic:  (Yhdysvaltain versio) 

## Lähteet
Raha-asiainvaliokunta

**Raha-asiainvaliokunta** (tai **Finanssivaliokunta**) perustettiin Porvoon valtiopäivillä 1809. Se oli toinen kyseisten valtiopäivien valtiokunnista, joita oli tuolloin vain kaksi. Puheenjohtajaksi valittiin vapaaherra C. E. Mannerheim. Valiokunta koostui 15 jäsenestä. Ensimmäinen valtiopäiville perustettu valiokunta oli Siviili- ja talousvaliokunta.

Raha-asiainvaliokunnan tehtävänä oli käsitellä Suomen rahaoloja, jotka koski mm. Ruotsin ja Venäjän valuuttakysymysksiä, sekä ohjesäännön laatimista, Suomen hallituskonseljin alaisuuteen perustettavasta pankkilaitoksesta. Suomessa kiersi Suomen sodan aikana niin Ruotsin kuningaskunnan kuin Venäjän keisarikunnankin rahaa. Autonomia vahvistui, kun Suomen pankki alkoi toimia keskuspankkina muodostuville liikepankeille ja kun Suomeen saatiin 1/4 kultafrangin arvoinen Suomen markka rahajärjestelmän kultaiseksi pohjaksi alun perin hopeakantaisen markan jatkoksi 1878, jolloin Suomen suuriruhtinaskunta suurtyi kultakantaan 20 vuotta ennen Venäjän keisarikuntaa.

Vuoden 1863 valtiopäivillä samankaltaisia tehtäviä hoitamaan valittiin pankkivaliokunta, kun oli selvää, että jatkettiin Ruotsin vapauden ajan mallilla, jossa valtionpankki oli valtiopäivien eli säätyjen pankki, mikä näkyy edelleen Suomen pankissa pankkivaltuustossa, joka koostuu valtiopäivämiesperinteen mukaisesti kansanedustajista.
## Valiokunnan jäsenet
Valiokunta koostui 15 jäsenestä, eli kuudesta aateliston edustajasta, sekä ikolmesta jokaisesta aatelittomasta valtiosäädyn edustajasta, jotka olivat:

## Katso myös

* Siviili- ja talousvaliokunta
* Konseljikomitea

## Lähteet
Tihisenniemen voimalaitos

**Tihisenniemen voimalaitos** on Kajaanin Tihisenniemellä sijaitseva Kainuun Voiman höyryvoimalaitos. Siinä on kaksi osaa, jotka valmistuivat vuosina 1989 (pääkattila) ja 1999 (vara- ja huippukattila). Voimalaitos tuottaa suurimman osan Kajaanin kaupungin tarvitsemasta kaukolämmöstä ja lisäksi sähköä. Lisäksi sillä on valmius toimittaa höyryä Renforsin Rannan teollisuusalueella toimiville yrityksille. Voimalan valvomosta ohjataan myös kolmea vesivoimalaa: Ämmäkosken voimalaitos, Koivukosken voimalaitos ja Koivukoski III.

Aiemmin voimalaitos tuotti myös Kajaanin paperitehtaan tarvitseman prosessihöyryn suurilta osin vuosina 1986-1999 ja kokonaan vuosina 1999-2008 paperitehtaan sulkemiseen 17.12.2008 saakka. Paperitehtaan lopettamisen myötä voimalaitos keskittyy pelkästään kaukolämmön ja sähkön tuottamiseen. Laitoksessa on kaksi kattilaa: pääkattila sekä vara- ja huippukattila. Laitoksen piipun korkeus on noin 100 metriä. Kajaanin paperitehtaan oma höyryvoimala poistettiin käytöstä vuonna 1999 vanhentuneena.

Kainuun Voima aikoo sulkea Tihisenniemen voimalaitoksen, joka on yhtiön mukaan ylisuuri ja taloudellisesti kannattamaton sekä tulossa käyttöikänsä päähän.

* Turbiini (vastapainekaukolämpöturbiini, jossa erillinen lauhdutusosa) ja generaattori, Valmistaja: Siemens, Valmistusvuosi: 1987, Teho: Höyryvoimalaitoksen suurin mahdollinen sähköteho on 88 MW. Suurin kaukolämpöteho vastapainekäytössä on 80 MW ja turbiini ohitettuna 100 MW. Höyryn tuotantoteho on noin 75 MW. Suurin vastapainesähköteho on 72 MW ja suurin lauhdesähköteho 40 MW.

## Katso myös

* Kajaanin paperitehdas
* Kajaanin saha
* Pohjan Sellu

## Lähteet
* Kainuun Voima Oy
### Viitteet
Dombarovski

**Dombarovski** () on mannertenvälisten ohjusten tukikohta ja avaruusalusten laukaisukeskus (kosmodromi) Orskin ja Jasnyin kaupunkien lähellä Orenburgin alueella Etelä-Venäjällä. Dombarovski itse on noin 10 000 asukkaan taajama.

Vuodesta 1964 toimineessa Venäjän armeijan tukikohdassa oli parhaimmillaan 64 kappaletta R-36-ohjuksen laukaisusiiloja; näistä 52 oli toiminnassa vielä vuonna 2004. Viimeksi vuosina 2004 ja 2006 tukikohdasta tehtiin R-36M2-ohjuksen koelaukaisut Kamtšatkan niemimaalle. 

Yksi siiloista on muutettu satelliittien kantorakettien laukaisuun sopivaksi. Nykyään kosmodromia käyttää Venäjän, Ukrainan ja Kazakstanin kantorakettiyhtiö ISC Kosmotras kaupallisten satelliittien laukaisuun Dnepr-kantoraketeilla, jotka ovat käytöstä poistettuja ja muunnettuja R-36 (eli SS-18) -ohjuksia. Keskuksesta laukaistiin avaruuteen yhdysvaltalaisen Bigelow Aerospace -yhtiön avaruusasemamalleja vuosina 2006 ja 2007. Lokakuussa 2008 laukaistiin Thaimaan kaukokartoitussatelliitti. Laukaisua oli jouduttu lykkäämään useita kertoja, kun Dombarovskilla oli vaikeuksia ympäristölle hyväksyttävän laukaisusuunnan löytämisessä.

## Lähteitä
*Dombarovskiy www.astronautix.com 
*Dombarovskiy www.RussianSpaceWeb.com
Dubki

**Dubki** (, setoksi: *Tupka*) on kylä Pihkovan alueella, Venäjällä. Pinta-alaa niemeen sijoittuvalla muutaman talon kylällä on noin yksi neliökilometri. Dubki rajoittuu maa-alueittensa puolesta Viron Värskan kuntaan. Pohjoisessa ja lännessä Dubki rajautuu Pihkovanjärveen.

Yleistason karttalähteiden mukaan pohjoisessa olevat vesialueet ovat osa Venäjää, jolloin alue ei ole aito eksklaavi, rajoiltaan täysin sulkeutuva alue vieraan valtion sisällä, vaan Venäjän jonkinlainen  puolittainen eksklaavi Virossa. Eräs aiempi, vuonna 2005 julkaistu käsikirjoitus väittää kuitenkin, että Viron aluevedet ympäröivät järvelläkin. Tämän käsikirjoituksen mukaan Dubkista tuli Venäjän eksklaavi vuonna 1990.

## Lähteet

## Aiheesta muualla

* Kuvia Dubkin läheisyydestä sekä muualta Viron ja Venäjän sekä Viron ja Latvian rajaseuduilta  
* Karttoja ja tietoa Dubkista
Kaarle Wärri

**Kaarle Wärri**, joskus myös **Kaarlo Wärri** tai **Kaarlo Värri** (vuoteen 1864 **Ala-Jaakkola**; 23. helmikuuta 1839 Huittinen – 12. tammikuuta 1923 Pöytyä), oli suomalainen maanviljelijä ja moninkertainen valtiopäivämies, joka toimi talonpoikaissäädyn valtiopäiväryhmän puhemiehenä.

## Henkilöhistoria
Wärrin vanhemmat olivat ratsutilallinen Pertteli Ala-Jaakkola ja Liisa Wärri ja puoliso vuodesta 1864 Maria Justiina Saarelainen (k. 1932). Wärri oli maanviljelijä Pöytyällä vuodesta 1864. Siellä hän oli kunnallislautakunnan puheenjohtaja 1869–1878, kuntakokouksen puheenjohtaja 1878–1896 ja myöhemmin kunnanvaltuuston jäsen sekä Pöytyän kirkonisäntä 1883–1918. Kirkolliskokouksen jäsen Wärri oli 1876–1908 ja Loimaan ja Pöytyän säästöpankin hallituksen jäsen ja esimies 1866–1917. Hän toimi myös Pöytyän maamiesseuran pitkäaikaisena puheenjohtajana. Wärri ajoi vankasti suomen kielen asemaa, hän oli muun muassa Kansanvalistusseuran asiamies ja Suomalaisen Kirjallisuuden Seuran jäsen. Rahalahjoituksen Wärri teki vielä ikämiehenä Suomen ensimmäiselle täysin suomenkieliselle yliopistolle, Turun yliopistolle.

## Valtiopäivätyö
Wärri valittiin säätynsä nuorimmaksi valtiopäivämieheksi 1867, jotka järjestettiin suurena nälkävuonna, mutta ei enää valtiopäiville 1872. Syynä luottamuksen puutteeseen uskotaan olleen sen, että hän edusti ratsutilallisia, kun kihlakuntien valitsijakokouksissa suuri osa valitsijoista oli perintötalollisia. Wärri valittiin kuitenkin uudelleen kaikille seuraaville säätyvaltiopäiville 1877–1878, 1882, 1885, 1888, 1891, 1894, 1897, 1899, 1900, 1904–1905 ja 1905–1906. Talonpoikaissäädyn puhemies hän oli kolmesti, 1894, 1897 ja 1899. Valtiopäivillä Wärri edusti Maskun, Loimaan ja Tyrvään tuomiokuntia. 

## Lähteet

## Aiheesta muualla
* 
* Kaarlo Värrin syntymästä sata vuotta, Helsingin Sanomat, 23.02.1939, nro 52, s. 4, Kansalliskirjaston digitaaliset aineistot
AIR-2 Genie

**AIR-2 Genie** (aluksi: *MB-1*) oli yhdysvaltalainen ilmasta-ilmaan laukaistava pienellä 1,5 kilotonnin W25-ydinkärjellä varustettu ohjaamaton raketti.Sen kantomatka oli noin 10 kilometriä ja räjähdyksen tuhosäde 300 metriä. Raketin enin nopeus oli 3,3 Machia. AIR-2 oli tarkoitettu pommikonelaivueita vastaan. Aseen kehittäjä ja valmistaja oli Douglas Aircraft Company.

AIR-2A kehitettiin kylmän sodan aikana Yhdysvalloissa, ja se otettiin käyttöön 1950-luvun lopulla. AIR-2 poistui käytöstä vuonna 1985, hieman ennen kuin viimeiset F-106-koneet vedettiin palveluksesta. Asetyyppiä käytti myös Kanadan ilmavoimat, joka päätti käyttönsä vuotta aiemmin (1984).

Rakettia kokeiltiin kerran *[[operaatio Plumbbob]]in* *John-kokeessa* 19. heinäkuuta 1957. Montanan ilmakansalliskaartin F-89J laukaisi sen 4&nbsp;500 metrin, eli 15&nbsp;000 jalan korkeudessa Yucca Flatin yllä Nevadan koealueella. Räjähdyksen alla seisoi ryhmä vapaaehtoisia ilmavoimien upseereja, todistaakseen aseen vaarattomuuden käytettäessä sitä asutusalueilla.

## Koneet, jotka voitiin varustaa AIR-2 Genie-raketein

* Northrop F-89 Scorpion
* McDonnell F-101 Voodoo (B-versio)
* Convair F-106 Delta Dart
* Lockheed F-104 Starfighter

F-104 Starfighterit eivät kuitenkaan koskaan kantaneet asetta operatiivisessa käytössä.

## Tietoja

*Pituus: 2,95 m
*Halkaisija: 0,44 m
*Kärkiväli: 1,02 m
*Laukaisupaino: 373 kg
*Nopeus: Mach 3,3
*Kantama: 9,6 km

*Taistelukärki: W25-fissioydinpommi, 1,5 kilotonnia
*Käyttöönotto: 1957
*Käytöstä poisto: 1985 (Kanada: 1984)

## Lähteet
*https://www.atomicheritage.org/history/operation-plumbbob-1957
*https://nuclearweaponarchive.org/Usa/Tests/Plumbob.html
*https://www.thisdayinaviation.com/19-july-1957/

### Viitteet
Split-albumi

**Split-albumi** (tai lyhyemmin **split**) on musiikkialbumi, joka sisältää kahden tai useamman eri artistin kappaleita. On julkaistu myös samalla periaatteella tehtyjä split-EP:itä ja split-singlejä. Split-albumi eroaa "eri esittäjiä" -tyyppisistä julkaisuista siten, että ensin mainituissa on joka yhtyeeltä yleensä yhden tai kahden raidan sijasta useampia kappaleita. Lisäksi splitien kappaleet ovat usein uusia ja nimenomaan splitille tehtyjä. Split ei myöskään sisällä kuin korkeintaan muutaman yhtyeen kappaleita, kun taas eri esittäjien kokoelmalevyt voivat sisältää jopa kymmeniä yhtyeitä.

Vinyylilevyjen ja C-kasettien aikakaudella kahden yhtyeen spliteillä oli usein A-puolella toisen yhtyeen ja B-puolella toisen yhtyeen kappaleet. CD-levyt eivät luonnollisestikaan sisällä kahta puolta, mutta splitejä on julkaistu myös CD-muodossa. Splitin etuna on yleensä se, että sen avulla voidaan esitellä tuntemattomampia yhtyeitä tunnetumpien rinnalla. Splitit voivat myös esitellä saman tyylilajin edustajia, jolloin tietyntyyppisestä musiikista kiinnostunut kykenee tutustumaan useisiin samankaltaista musiikkia tekeviin yhtyeisiin. Omakustanteissa splitejä suositaan usein kustannustehokkuuden vuoksi: pienissä painoksissa on kannattavampaa jakaa albumin julkaisu- ja levityskustannuksia useamman yhtyeen kesken.
Painin maailmanmestaruuskilpailut 1975

**Vuoden [[1975]] [[painin maailmanmestaruuskilpailut]]** järjestettiin syyskuussa Minskissä, Valko-Venäjän sosialistisessa neuvostotasavallassa, Neuvostoliitossa. Kisoissa painittiin kreikkalais-roomalaista painia ja vapaapainia kymmenessä painoluokassa. Kisojen menestynein maa oli Neuvostoliitto, jonka painijat voittivat 12 kultamitalia sekä viisi muuta mitalia.

## Mitalistit
### Kreikkalais-roomalainen paini

### Vapaapaini

## Lähteet
* FILA:n tietokanta
Painin maailmanmestaruuskilpailut 1977 (kreikkalais-roomalainen paini)

**Vuoden [[Urheiluvuosi 1977|1977]] [[painin maailmanmestaruuskilpailut]]** järjestettiin kreikkalais-roomalaisen painin osalta lokakuussa Göteborgissa, Ruotsissa. Kisoissa painittiin kymmenessä painoluokassa. Kisat alkoivat 14. lokakuuta 1977.

Samana vuonna järjestettiin erikseen vapaapainin MM-kilpailut Lausannessa.

## Mitalistit

## Lähteet
* FILA:n tietokanta

### Viitteet
Espoon helluntaiseurakunta

**Espoon helluntaiseurakunta** on vuonna 1971 perustettu espoolainen helluntaiseurakunta. Seurakunnan johtava pastori on Petri Mäkilä. Seurakunnan toimitilat eli Espoon helluntaikirkko sijaitsee Olarinluomassa Luomanportisssa. Seurakuntaan kuuluu noin 600 jäsentä. Seurakunta kuuluu Suomen Helluntaikirkko -kirkkokuntaan.

Seurakunnan toimintaan kuuluvat jumalanpalvelusten ja Sanan ja rukouksen iltojen lisäksi rukouspalvelu, solutoiminta, lapsi- ja nuorisotyö, lähetystyö, miesten- ja naistentyö, sinkkutyö sekä romanityö. Seurakunnassa toimii 40 erilaista vapaaehtoisten palvelutiimiä. Espoon helluntaiseurakunnan yhteydessä on toiminut Royal Rangers-partiojärjestö. 

Espoon helluntaiseurakunta on perustanut myös Keski-Espoon ja Espoonlahden lähiseurakunnat. Molemmat ovat sittemmin  itsenäistyneet.

## Historia
Espoon helluntaiseurakunta on perustettu 1971. Yhdistys on rekisteröity 13. lokakuuta 1977. Seurakunta on Suomen Helluntaikirkon jäsenseurakunta.

## Toiminta
Jumalanpalvelusten ja Sanan ja rukouksen iltojen lisäksi toimintamuotoja ovat rukouspalvelu, solutoiminta, lapsi- ja nuorisotyö, lähetystyö, miesten- ja naistentyö, sinkkutyö sekä romanityö. Seurakunnalla on noin 40 erilaista vapaaehtoistyöntekijöiden palvelutiimiä. Romanityö on romaninuorten vastuulla, ja siihen kuuluvat Sanan ja laulun illat, romanijuhla toukokuussa, kesän nuortenleiri, grilli-illat, pikkujoulujuhlat ja muu yhteistoiminta. Nuortentyössä järjestetään One80-nimisiä iltoja, joihin sisältyy nuorekasta ylistysmusiikkia, raamatunopetusta ja todistuksia, sekä kahvilatoimintaa. Osa nuorisotyötä on toukokuussa vuosittain järjestettävä *Revolution*-nuorisokonferenssi sekä kesän ja talven nuortenleirit.

### Lähetystyö
Espoon helluntaiseurakunnan toimintaan kuuluu myös lähetystyötä eri puolille maailmaa.

Lähetystyökohteet ovat:

* Saksassa Greifswaldin kaupunki
* Papua-Uusi-Guinealla Nangwomin kylä
* Israelissa Jerusalem
* Tansaniassa Keski-Tansanian alue

### TV- ja radio-ohjelma
Vuosina 2005–2010 seurakunnassa tuotettiin *Elämän sykkeessä*-ohjelmaa yhdessä muiden pääkaupunkiseudun helluntaiseurakuntien kanssa. Ohjelmaa lähetetään TV7:n televisio- ja verkkokanavilla. Espoon helluntaiseurakunta lähettää ohjelmia myös UskoTV:n kautta. Seurakunta tuottaa myös *Seurakunnassa saarnattua*-ohjelmaa, jota lähetetään Radio Deissä.

## Seurakunnan johtajat
*Listaa täydennettävä*
* 1997–2002: Arto Sädeaho 
* 2002–2019: Kyösti Frestadius 
* 2019–2021: Esa-Pekka Mattila
* 2022→ Petri Mäkilä

## Katso myös
* Uskonto Espoossa
* Helluntaiherätys Suomessa
* Suomen Helluntaikirkko
* Espoonlahden helluntaiseurakunta
* Keski-Espoon Lähiseurakunta

## Lähteet

## Aiheesta muualla

* Viralliset sivut
* Elämän lähteellä -ohjelman arkisto
Maria Gasolina

**Maria Gasolina** oli suomalainen, pääasiassa brasilialaista populaarimusiikkia suomeksi esittävä yhtye, joka oli perustettu Helsingissä vuonna 2001. Yhtyeeltä ilmestyi neljä pitkäsoittoa, *Se jokin* vuonna 2006, *Mä olen sun* vuonna 2008, *Aina uusi aalto* vuonna 2010 ja *Pitkää siltaa* vuonna 2017. *Mä olen sun* -levyn singleraita ”Kaipuusamba” valittiin Radio Helsingin kuulijoiden vuoden 2008 kesähitiksi.

## Yhtyeen jäsenet
*Janne Auvinen, lyömäsoittimet
*Taneli Bruun, tenorisaksofoni
*Kalle Jokinen, kitara
*Lissu Lehtimaja, laulu ja trumpetti
*Mikko Neimo, rummut
*Mikko Ojanen, kosketinsoittimet
*Matti Pekonen, basso
*Essi Pelkonen, alttosaksofoni ja theremin
*Sanni Verkasalo, huilu ja laulu

## Julkaisut
### Pitkäsoitot
*
*
*
*
*

### Kokoelmat
*

### Kasetit
*

### Singlet
*
*
*
*
*
*

### Demot
*
*

## Aiheesta muualla
* Virallinen sivusto
Tolkien-fandom

**Tolkien-fandom** on fantasiakirjailija J. R. R. Tolkienin teosten ihailijoiden muodostama yhteisö.

## Kontu
Kontu on Suomen suurin Tolkien-aiheinen verkkosivusto. Sivustolla on wiki-muotoinen tietopankki *Kontuwiki*, Tolkien-aiheisia uutisia ja keskustelupalsta *Vihreä Lohikäärme*, jossa on yli 5&nbsp;000 käyttäjää. Sivuston perusti Vesa Piittinen vuonna 2000 Tolkienin elämäntyöhön keskittyväksi sivustoksi ja keskustelupalstaksi. Vuonna 2003 joukko kontulaisia teki Suomen ennätyksen leiriytymällä kahdeksi viikoksi Helsingin Tennispalatsin edustalle jonottamaan lippuja *[[Taru sormusten herrasta: Kuninkaan paluu (elokuva)|Taru sormusten herrasta: Kuninkaan paluu]]* -elokuvan ensi-iltaan. Vuonna 2006 sivuston tueksi perustettiin Verkkoyhteisö Kontu ry, joka otti järjestysvastuun suurimmista sivuston käyttäjien järjestämistä tapahtumista, miiteistä. Vuonna 2012 Verkkoyhteisö Kontu yhdistyi Suomen Tolkien-seuran kanssa, ja yhdistyksen nimeksi tuli Suomen Tolkien-seura Kontu ry.

## Suomen Tolkien-seura Kontu

Tolkien-fandom järjestäytyi Suomessa vuonna 1992, kun Suomen Tolkien-seura ry perustettiin Helsingin Uudella ylioppilastalolla 3. tammikuuta, kun Tolkienin syntymästä oli kulunut sata vuotta. Suomen Tolkien-seura on Tolkienin tuotannon ja muun fantasiakirjallisuuden ystäville tarkoitettu yhdistys. Seura julkaisee kahta lehteä, neljästi vuodessa ilmestyvää tiedotuslehteä *Hobittilan sanomia* sekä neljä kertaa vuodessa ilmestyvää *Legolasta*, Suomen ainoaa pelkästään fantasiakirjallisuuteen keskittynyttä fanzinea. Yhdistys järjestää virallisia jäsentapaamisia kuudesti vuodessa ja paikallisyhdistykset eli smialit järjestävät kuukausitapaamisia. Seura jakaa Kuvastaja-palkintoa parhaalle suomalaiselle fantasiakirjalle.

Vuoden 2012 alussa seura yhdistyi Verkkoyhteisö Kontu ry:n kanssa Suomen Tolkien-seura Kontu ry:ksi.

## Lähteet

## Aiheesta muualla

* Suomen Tolkien-seura.
* The Tolkien Society  
* The Mythopoeic Society
Mauri Keskitalo

**Mauri Antti Keskitalo** (s. 25. syyskuuta 1965 Oulu) on suomalainen jalkapalloilija. Hän on viisinkertainen Veikkausliigan hopeamitalisti, ja hänet valittiin myös Veikkausliigan legendaksi ensimmäisten joukossa vuonna 2007.

Keskitalo on Keravan Pallon kasvatti. Hänet muistetaan urastaan Myllykosken Pallossa, jota hän edusti useita vuosia sekä Veikkausliigassa että 1. divisioonassa. Ensimmäisen pääsarjaottelunsa hän pelasi kuitenkin Kuusysin paidassa 29. huhtikuuta 1990, jolloin Kuusysi voitti HJK:n 3–0. Ensimmäisen liigamaalinsa hän teki 1–1-tasapelissä Ilvestä vastaan 13. toukokuuta samana vuonna.

Keskitalo oli kaudella 1992 Veikkausliigan maalipörssin jaetulla kolmannella tilalla 15 maalillaan. Hän voitti MyPassa neljä SM-hopeaa ja kaksi Suomen cupia. Pääsarjassa hän edusti myös Kotkan TP:tä ja Lahtea. Hän pelasi 11 liigakauden aikana 250 ottelua ja teki 63 maalia.

Pääsarjauransa jälkeen Keskitalo on pelannut Ykköstä KooTeePeessä ja Rakuunoissa, Kakkosta Kultsussa sekä Kolmosta ja Nelosta Purhassa. Vuonna 2015 Keskitalo liittyi Kolmosessa pelaavan FC Peltirummun valmennustiimiin. Hän on myös pelannut seuran kakkosjoukkueessa Rumpu FC:ssä Kutosta kaudesta 2014 lähtien.

## Lähteet
*
*Veikkausliigan tilastohistoria
*Veikkausliigan legendat

### Viitteet
Bor-Öndör

**Bor-Öndör** () on kaupunki Mongolian Hentiin provinssissa. Maantieteellisesti se sijaitsee Darhanin sumissa, mutta sillä on oma hallintonsa. Bor-Öndörissä on 8&nbsp;576 asukasta (vuonna 2015) ja se on provinssinsa toiseksi suurin asutuskeskus pääkaupunki Öndörhaanin jälkeen.

Kaupungissa on fluoriittikaivos. Kaivostoimintaa harjoittaa venäläis-mongolialainen yritys Mongolrostsvetmet. Kaupungista johtaa rautatieyhteys Trans-Mongolian rautatielle.

## Lähteet

## Aiheesta muualla
*Хэнтий аймгийн Бор-Өндөр сумын ИТХ-ын цахим хуудас
Kyttyräselkäisyys

**Kyttyräselkäisyydeksi**, **kumaraselkäisyydeksi** tai **köyryselkäisyydeksi** (*kyphosis*) kutsutaan rintarangan kaaren eli kyfoosin sairaalloista käyristymistä taaksepäin. Kyttyräselkäisyyden voivat aiheuttaa esimerkiksi lapsihalvaus, Scheuermannin tauti, riisitauti tai nikamanmurtuma. 

Tavanomaisin syy lisääntyneeseen rintarangan kyfoosiin on ns. idiopaattinen köyryselkä, jota tavataan useilla murrosikäisillä nuorilla. Idiopaattisen köyryselän tapauksessa selkärangan nikamissa ei ole havaittavissa epämuodostumia, ja selkä on hyvin liikkuva ja oikaistavissa suoraksi. Tällaista kyfoosia kutsutaan tavallisessa kansankielessä "huonoksi ryhdiksi", eikä kysymyksessä ole siis sairaalloinen kyttyräselkäisyys.

## Scheuermannin tauti
:*Pääartikkeli: [[Scheuermannin tauti]]*.
Scheuermannin taudissa selkärangan nikamat kasvavat kiilamaiseen muotoon normaalin tiiliskivimäisen sijaan, mikä johtaa rintarangan kaartumiseen taaksepäin ja kyttyräselkäisyyteen. Tauti ilmenee murrosiän kasvuvaiheen aikana ja on yleisempää miespuolisen kuin naispuolisen väestön keskuudessa. Scheuermannin tautia pidetään perinnöllisenä, koska erityisesti sen äärimmäisten muotojen on havaittu esiintyvän suvuittain, vaikkei taudin puhkeamiseen vaikuttavaa geeniä olekaan löydetty. Lääketieteellisen kirjallisuuden mukaan Scheuermannin tautia esiintyy jossain muodossa 1–8 %:lla väestöstä. Vakavin ja näkyvin Scheuermannin taudin aste on ns. hyperkyfoosi, jossa selkäranka voi kaareutua jopa päälle sadan asteen. Esteettisten ja psykologisten haittojen lisäksi hyperkyfoosi on lähes aina kivulias ja voi johtaa alaraajojen halvaantumiseen, kun pitkälle kehittynyt kyfoosi alkaa venyttää selkäydintä. Hyperkyfoosia esiintyy noin yhdellä nuorella tuhannesta.

## Hoito
Kyttyräselkäisyyttä ja huonoa ryhtiä hoidetaan etupäässä osteopatialla, kiropraktiikalla ja erilaisilla fysioterapeuttisilla harjoitteilla, joilla pyritään vahvistamaan selän lihaksistoa. Saatavissa on myös ryhtivöitä ja -korsetteja, jotka pakottavat selän oikeaan asentoon ja ohjaavat sen kasvua. Vakavimmissa tapauksissa (esimerkiksi hyperkyfoosi) voidaan myös päätyä kirurgiseen toimenpiteeseen, joka kyttyräselkäisyyden vakavuudesta riippuen voi olla erittäin vaativa ja riskialtis.

## Lähteet
Joachim Kurtén

**Anders Joachim Kurtén** (15. tammikuuta 1836 Kruunupyy – 28. kesäkuuta 1899 Davos, Sveitsi) oli suomalainen kauppaneuvos, pankinjohtaja ja poliitikko, joka toimi porvarissäädyn puhemiehenä seitsemillä säätyvaltiopäivillä vuosina 1885–1899.

Kurténin vanhemmat olivat merikapteeni Henrik Kurtén ja Annette Christina Wacklin. Kurtén opiskeli lyhyen aikaa Helsingin yliopistossa, mutta kävi sitten kauppakoulun Turussa ja pääsi vuonna 1856 harjoittelijaksi kauppaneuvos A. A. Levónin liikkeeseen Vaasaan. Levón otti Kurténin vuonna 1861 liikekumppanikseen ja yrityksensä osakkaaksi, ja tämä pääsi siten Levónin perustamien yritysten johtokuntiin. Kurtén oli Suomen Yhdyspankin Vaasan-konttorin ensimmäinen johtaja vuosina 1862–1878 ja sen jälkeen uuden Vaasan-Osake-Pankin ensimmäinen pääjohtaja. Hän kuului Vaasan Puuvillateollisuuden, Vaasan Höyrymyllyn, Vaasan Saippuan, Vaasan laivaveistämön sekä Vaasan-Pohjanmeren höyrylaivayhtiön perustajiin ja perusti Vaasaan vuonna 1864 oman voin, tervan ja viljan vientiä harjoittaneen liikkeen. 

Kurtén kuului vuodesta 1863 alkaen Vaasan kaupunginvanhimpiin ja vuodesta 1876 kaupunginvaltuustoon. Hän oli useaan eri otteeseen valtuuston puheenjohtaja 1870-luvulta vuoteen 1890. Hän osallistui myös eri valtionkomiteoiden työhön ja toimi porvarissäädyssä Vaasan edustajana valtiopäivillä 1872, 1877–1878, 1882, 1885, 1888, 1891, 1894, 1897 ja 1899. Säädyn puhemies hän oli vuodesta 1885 aina vuoden 1899 valtiopäiville asti. Kurtén oli vuonna 1880 liberaalisen puolueen perustajia, mutta siirtyi sitten maltillisten ruotsalaisten suuntaan. Valtiopäivämiehenä hän vaikutti merkittävästi siihen, että rautatietä päätettiin jatkaa Vaasaan. Kauppaneuvoksen arvo Kurténille myönnettiin 1878.

Kurténin puoliso vuodesta 1861 oli Rosa Emilia Stening (1835–1923). Heidän poikiaan olivat pankinjohtaja Lennart Kurtén, liikemies ja varakosuli Karl Kurtén sekä eversti Torsten Kurtén. Toimittaja ja yritysjohtaja Woldemar Westzynthius oli Joachim Kurténin vävy ja paleontologi ja kirjailija Björn Kurtén hänen pojanpoikansa.

Vaasan kaupunki tilasi kuvanveistäjä Emil Wikströmiltä Kurténin muistoksi vuonna 1906 patsaan pystytettäväksi Vaasan kaupungintalon puistikkoon. Brysselissä valettu muistomerkki paljastettiin 23. toukokuuta 1908.

## Lähteet

## Aiheesta muualla
*
Li Hak-Son

**Li Hak-Son** (s. 12. elokuuta 1969) on pohjoiskorealainen vapaapainija.

Li voitti olympiakultaa 52 kilogramman painoluokassa 1992 Barcelonan olympialaisissa, missä häntä oli loppuottelussa vastassa yhdysvaltalainen Harry Lee Jones. 1989 Martignyn MM-kisoista hän saavutti 48 kilogramman painoluokasta hopeaa kultamitalin mentyä eteläkorealaiselle Kim Jong-Shinille. Aasian mestaruuden Li voitti vuosina 1988 ja 1992. Vuonna 1993 hän saavutti maanosansa mestaruuskisoista hopeaa.

## Lähteet
* Li Hak-Son FILA:n tietokannassa
Leri Habelov

**Leri Gabrielovitš Habelov** (s. 5. heinäkuuta 1964 Tbilisi) on georgialainen vapaapainija, joka edusti kansainvälisellä tasolla Neuvostoliittoa, IVY:ä ja Venäjää. Kansallisuudeltaan hän on osseetti.

Habelov voitti ”IVY:n joukkueen” edustajana olympiakultaa sadan kilon painoluokassa 1992 Barcelonan olympialaisissa. Neljä vuotta aiemmin Soulin kisoissa hän oli jäänyt hopealle. Maailmanmestaruuksia Habelov saavutti viisistä kisoista: 1985 Budapestista, 1987 Clemond-Ferrandista, 1990 Tokiosta, 1990 Varnasta ja 1993 Torontosta. 1995 Atlantan MM-kisoista hän saavutti pronssia. 

Euroopan mestaruuden Habelov voitti neljästi: 1984 Jönköpingistä, 1987 Veliko Tărnovosta, 1988 Manchesterista ja 1992 Kaposvárista. 1995 Fribourgin EM-kisoissa hän sijoittui pronssille. Habelov lopetti uransa 1996 Atlantan olympialaisiin, missä hänen sijoituksensa oli neljästoista. Hänet on valittu painin Hall of Fameen. Aktiiviaikoinaan hän oli 188 senttimetriä pitkä ja painoi 88 kilogrammaa. Hänen valmentajanaan toimi Arsen Fadzajev.

Sittemmin Habelov on toiminut Georgian olympiakomitean varapuheenjohtajana ja hakenut myös puheenjohtajan tehtävää.

## Lähteet
* Leri Habelov painin Hall of Famessa
* Leri Habelov FILA:n tietokannassa
* http://ossetians.com/rus/news.php?newsid=477&f=22&PHPSESSID=258fa567a55c25473f45765013990726

### Viitteet
Iron Man (videopeli)

**Iron Man** on Secret Levelin ja Artificial Mind and Movementin kehittämä ja Segan julkaisema toimintapeli, joka perustuu *[[Iron Man (elokuva)|Iron Man]]* -elokuvaan. Peli on julkaistu Microsoft Windowsille, PlayStation 2:lle, PlayStation 3:lle, PlayStation Portablelle, Xbox 360:lle Wiille, Nintendo DS:lle ja mobiilipelinä.

Pelin tapahtumat seuraavat elokuvan juonta, eli tarkoituksena on alussa taistella terroristiryhmää vastaan. Pelin edetessä Rautamies kohtaa sarjakuvista tuttuja vihollisia, kuten Sulattajan, Titaanimiehen ja Iron Mongerin.

## Äänirooleissa

## Linkit
* Iron Man -pelin kotisivu 

## Aiheesta muualla
* 
*
Guitar Gangsters & Cadillac Blood

__NOTOC__
**Guitar Gangsters & Cadillac Blood** on tanskalaisen heavy metal -yhtye Volbeatin kolmas albumi. Albumi meni niin Tanskassa, Saksassa kuin Suomessakin listojen kärkeen välittömästi ilmestymisensä jälkeen. Singleinä julkaistiin kappaleet: ”Guitar Gangsters & Cadillac Blood”, ”We”, ”Mary Ann’s Place”, ”Maybellene I Hofteholder” ja ”Still Counting”. 

Albumi nousi julkaisuviikollaan Suomen virallisen listan sijalle 1.

## Kappaleet

## Arvostelut
* Desibeli.net: 
* Imperiumi.net: 
* Metalliluola: 8-/10
* Rolling Stone: 
* Rumba: *neutraali*
* Soundi: 

## Lähteet

## Aiheesta muualla
* 
*
Nattfödd

__NOTOC__
**Nattfödd** on Finntrollin kolmas kokopitkä albumi, joka on julkaistu vuonna 2004.

Albumi ylsi ensimmäisellä listaviikollaan Suomen virallisen listan sijalle 22.

## Kappaleet
# 
# 
# 
# 
# 
# 
# 
# 
# 
# 

## Kokoonpano
* Tapio Wilska – laulu
* Samuli "Skrymer" Ponsimaa – kitara
* Mikael "Routa" Karlbom – kitara
* Sami "Tundra" Uusitalo – bassokitara
* Samu "Beast Dominator" Ruotsalainen – rummut
* Henri "Trollhorn" Sorvali – kosketinsoitin

### Tuotanto
* Tuomo Valtonen – äänittäjä, miksaaja
* Mika Jussila – masteroija
* Skrymer – kansikuva

## Arviot
* Allmusic: 
* Blabbermouth: 
* Imperiumi: 6½/10
* Soundi: 

## Lähteet

## Aiheesta muualla
* 
*
Painin maailmanmestaruuskilpailut 1978

**Vuoden [[1978]] [[painin maailmanmestaruuskilpailut]]** järjestettiin elokuussa Méxicossa. Kisoissa painittiin kreikkalais-roomalaista painia ja vapaapainia kymmenessä painoluokassa. 

## Mitalistit
### Kreikkalais-roomalainen paini

### Vapaapaini

## Lähteet
* FILA:n tietokanta
Fabritius

**Fabritius** on sukunimi. Se voi viitata seuraaviin tunnetuihin henkilöihin:

;Suomalaisia
* Almar Fabritius (1874–1953), toimittaja, jääkärikapteeni ja aktivisti, pikakirjoituksen kehittäjä, Ernst Fabritiuksen poika
* August Fabritius (1844–1915), rautatievirkamies ja ruotsinkielisen pikakirjoitusjärjestelmän kehittäjä
* Berndt Fabritius (1765–1835), senaattori, valtioneuvos ja laamanni
* Edvard Josef Fabritius (1879–1951), tilanomistaja ja maanviljelysneuvos, Ernst Fabritiuksen poika
* Emil Fabritius (1874–1949), arkkitehti
* Ernst Fabritius (1842–1899), säveltäjä, viulisti ja tilanomistaja
* Harald Fabritius (1877–1948), psykiatri ja professori, Ernst Fabritiuksen poika
* Johan Fabritius (1890–1946), insinööri ja everstiluutnantti, saksalaismielisen vastarintaliikkeen organisaattori, Johannes Kristian Fabritiuksen poika
* Johannes Kristian Fabritius (1851–1914), kenraaliluutnantti ja insinööri
* Karl Fabritius (1845–1889), laki- ja valtiopäivämies
* Leo Fabritius (1912–2005), viimeinen elossa ollut Espanjan sisällissotaan tasavaltalaisten puolella osallistunut suomalainen
* Ludvig Fabritius (1854–1933), eläinlääkäri ja hevosjalostustoiminnan kehittäjä
* Pentti Fabritius (1930–1978), kirjailija
* Wilhelm Fabritius (1845–1895), tähtitieteen professori

;Muita
* Carel Fabritius (1622–1654), hollantilainen muotokuvamaalari
* Ludvig Fabritius (1648–1729), ruotsalainen diplomaatti

## Aiheesta muualla
*
Himan Brown

**Himan Brown** (21. heinäkuuta 1910 New York, New York – 4. kesäkuuta 2010 New York) oli yhdysvaltalainen radiotuottaja. Parhaiten hänet tunnettiin radiosarjoistaan *[[Inner Sanctum Mysteries]]* ja *[[The CBS Radio Mystery Theater]]*. Muita Brownin tuottamia sarjoja ovat muun muassa *The Adventures of the Thin Man*, *Bulldog Drummond* ja *Grand Central Station*.

1950-luvun Joseph McCarthyn johtamien kommunistivainojen yhteydessä Brown joutui Hollywoodin mustalle listalle hänen nimensä tultua mainituksi *[[Red Channels: The Report of Communist Influence in Radio and Television]]* -pamfletissa.

Uransa aikana Himan Brown tuotti yli 30&nbsp;000 radio-ohjelmaa. Hän jatkoi työntekoa aina 2000-luvulle saakka.

Himan Brown valittiin Radio Hall of Fameen vuonna 1990. Hän kuoli kotonaan Manhattanilla 99 vuoden iässä kesäkuussa 2010. 

## Lähteet

## Aiheesta muualla
*
Bernard Cohen

**I. Bernard Cohen** (1. maaliskuuta 1914 – 20. kesäkuuta 2003) oli yhdysvaltalainen tieteenhistorioitsija ja Victor S. Thomas -professori Harvardin yliopistossa. Tieteenhistorioitsijana Cohen oli erikoistunut fysiikkaan, etenkin fyysikko Isaac Newtonin elämään ja hänen aikaansa. Hän oli Harvardissa professorina koko uransa, joka alkoi vuonna 1942 väiteltyään tohtoriksi ensimmäisenä yhdysvaltalaisena tieteenhistoriasta. Cohenin suurimpiin saavutuksiin kuului Newtonin *[[Principia]]*-teoksen kääntäminen Anne Whitmanin täysin englanniksi. 974-sivuisen teoksen kääntäminen kesti heiltä lähes 15 vuotta.

## Elämäkerta
Cohen syntyi New Yorkin kaupungille kuuluvan Long Island -saaren Far Rockawayn seudulla vuonna 1914. Opinnot New York Universityssä alkoivat hänen ollessa 15-vuotias, mutta jo ensimmäisen lukuvuoden jälkeen hän lähti yliopistolta ja päätti aloitta eläinlääketieteen opiskelun. Harvardissa hän ryhty opiskelemaan vuoden 1933 lukuvuoden alettua. Pääaineena hänellä oli tässä vaiheessa vielä matematiikka, mutta kandidaatin tutkinnon suorittamisen jälkeen vuonna 1937 hän kiinnostui uudesta tieteenhistorian opinto-ohjelmasta. Uuden opinto-ohjelman ansiosta hän pääsi George Sartonin  – nykyaikaisen tieteenhistorian vaikutusvaltaisimman tutkijan – apulaiseksi. 

Cohen haastatteli huhtikuussa 1955 Albert Einsteinia hänen näkemyksistä tieteen kehittymisestä. Cohen oli viimeinen Einsteinia haastatellut henkilö.

## Bibliografia
*1956 – *Franklin and Newton: An Inquiry into Speculative Newtonian Experimental Science and Franklin's Work in Electricity as an Example thereof*
*1960 – *The Birth of a New Physics*  
*1981 – *The Newtonian Revolution* ()
*1981 – *Studies on William Harvey* ()
*1985 – *Revolution in Science* ()
*1985 – *Album of Science : From Leonardo to Lavoisier, 1450-1800* ()
*1985 – *The Birth of a New Physics* ()
*1990 – *Benjamin Franklin's Science* ()
*1994 – *Interactions: Some Contacts between the Natural Sciences and the Social Sciences* ()
*1995 – *Science and the Founding Fathers: Science in the Political Thought of Jefferson, Franklin, Adams, and Madison* ()
*1996 – *Newton: Texts Backgrounds Commentaries* ()
*1999 – *Howard Aiken: Portrait of a Computer Pioneer* ()
*1999 – *The Principia: Mathematical Principles of Natural Philosophy* (Käännös) ()
*1999 – *Introduction to Newton's Principia* ()
*2000 – *Isaac Newton's Natural Philosophy* ()
*2002 – *The Cambridge Companion to Newton* (
*2005 – *The Triumph of Numbers: How Counting Shaped Modern Life* ()

## Lähteet
Sami Uusitalo

**Sami "Tundra" Uusitalo** (s. 1977) on suomalainen basisti, joka tunnetaan parhaiten folk metal -yhtye Finntrollin ja funeral doom -yhtye Shape of Despairin jäsenenä. Hän soittaa myös folk/doom metal -yhtyeessä The Mist and the Morning Dew.
Upper Deck

**Upper Deck** on yhdysvaltalainen yhtiö, joka tunnetaan parhaiten keräilykorttien valmistuksesta. Se on perustettu vuonna 1988. Aluksi yhtiö valmisti baseball-kortteja, mutta sai lisenssin NHL-korttien valmistukseen vuonna 1990, josta lähtien se on ollut yksi suurimmista NHL-kortteja valmistavista yhtiöistä. 

## Historiaa

Upper Deck on kasvanut vuosi vuodelta suuremmaksi yhtiöksi. 1990-luvulla elettiin korttien kulta-aikaa ja etenkin jääkiekkokorttien kysyntä oli valtavaa. 1990-luvun loppupuolella korttiteollisuus ajautui kriisiin paitsi pudonneen kysynnän, myös lisääntyneiden tuotantokustannusten vuoksi ja niinpä 2000-luvun alkupuolella *Pacific*in korttitehdas ajautui konkurssiin, eikä jäljellä ollut kuin muutama NHL-kortteja valmistava yhtiö. 

Vuoden 2005 heinäkuussa UD osti itselleen oikeudet Fleer-Skyboxiin ja sen valmistamiin kortteihin (mm.Flair, Fleer, Fleer Ultra) ja maaliskuussa 2007 Topps-yhtiön (mm. Topps, OPC), joten pian siitä oli tullut ainoa NHL-lisenssin saanut yhtiö. Sen kilpailijalla ITG:llä ei ole NHL-lisenssiä, mutta myös ITG valmistaa kortteja NHL-pelaajista, jotka eivät saa kuitenkaan esiintyä NHL-peliasuissaan korteissa.

## NHL

Upper Deckin tämän hetken valikoimaan kuuluvat muun muassa seuraavat tuotemerkit: Upper Deck, Upper Deck Victory, SPx, The Cup, Be A Player, SP Authentic, UD Ice, Mini Jersey Collection, OPC Premier ja Sweet Shot. Jokaisella korttimerkillä on oma ulkoasunsa ja omanlaisensa valikoima. Esimerkiksi Upper Deck Victory on halvin korttisarja Sarjan kortteja on tehty kaikista tunnetuimmista pelaajista ja sarjaan kuuluu muutama erikoiskorttisarja, mutta pakkauksissa ei ole numeroituja kortteja tai paitakortteja. Be A Player puolestaan on pääosin nimikirjoituskortteihin erikoistunut sarja, mutta nimikirjoituskortteja on jonkin verran myös muissakin sarjoissa. Nykyisin hyvin yleisiä ovat myös niin kutsutut paitakortit, joissa pelaajan käyttämästä paidasta on leikelty paloja kortin sisään. Tällaisia kortteja on mm. SPx- ja SP Authentic-sarjoissa. Mini Jersey Collection-sarjassa puolestaan on korttien joukossa pelaajien aitojen pelipaitojen näköisiä minipaitoja.  

Usein erikoiskortit numeroidaan, eli niitä lasketaan maailmalle vain numeroinnin mukainen määrä. Painosmäärät ovat 2000-luvun ainana pudonneet. Nykyisin numeroituja kortteja on jopa alle 10een numeroituina kun vielä 90-luvulla 100 asti numeroidut kortit olivat harvinaisuuksia. Nykyään myös korttien painamisessa käytetyt painolaatat laitetaan jakoon ainutlaatuisina kappaleina The Cup -sarjassa.

## Muut keräilykortit

Muista urheilulajeista UD:n valikoimiin kuuluvat baseball, koripallo, amerikkalainen jalkapallo ja jalkapallo. Urheiluaiheisten korttien lisäksi Upper Deck valmistaa keräilykortteja mm. World of Warcraft-peliin ja Yu-Gi-Ohiin.

Myös muissa urheilulajeissa Upper Deck on käyttänyt pelaajan pelipaitoja korteissaan. Upper Deck on myös valmistanut mm. eri tv-sarjoihin liittyviä korttisarjoja, joissa on omat erikoiskorttinsa, nimikirjoituskortteja sekä paitakortteja.

## Lähteet
* UD:n viralliset sivut
* Keräilykorttilehti Beckett
Rikosuhripäivystys

**Rikosuhripäivystys** (ruots. *Brottsofferjouren*) on palvelu, jonka tarkoituksena on parantaa rikoksen uhrin, hänen läheisensä ja rikosasian todistajan asemaa vaikuttamalla ja tuottamalla tukipalveluita kaikille rikoksen uhreille. Rikosuhripäivystyksen tukipalveluissa tarjotaan käytännön neuvoja ja henkistä tukea rikoksen tai rikosyrityksen kohteeksi joutuneille, heidän läheisilleen ja rikosasiassa todistaville. Rikosuhripäivystyksen palveluita ovat muun muassa Rikosuhripäivystys 116 006, RIKUchat, Juristin puhelineuvonta ja henkilökohtaiset tukihenkilöt. Rikosuhripäivystyksen toiminta perustuu ammatillisesti ohjattuun vapaaehtoistyöhön. 

Tyypillisiä rikoksia, joiden vuoksi Rikosuhripäivystykseen hakeudutaan, ovat lähisuhdeväkivalta, muut pahoinpitelyt, seksuaalirikokset, ryöstöt, henkirikokset, omaisuusrikokset, kunniaan kohdistuvat rikokset, häirintä, vainoaminen ja erilaiset yksilöön kohdistuvat omaisuusrikokset. Vuonna 2024 Rikosuhripäivystyksen eri palveluissa oli noin 30 800 asiakakasta. Rikosuhripäivystyksellä on keskustoimiston lisäksi 6 aluetoimistoa ja yli 20 palvelupistettä eri puolilla Suomea.

Rikosuhripäivystyksen päärahoitus siirtyi vuoden 2016 alusta valtiolle (oikeusministeriö), koska vuonna 2015 voimaan tullut rikosuhridirektiivi edellyttää jäsenvaltioiden huolehtivan rikoksen uhrien yleisistä tukipalveluista. Myös Sosiaali- ja terveysjärjestöjen avustuskeskus tukee Rikosuhripäivystyksen toimintaa. Toimintaa koordinoi MIELI Suomen Mielenterveys ry, joka yhdessä muiden toteuttajatahojen kanssa vastaa Rikosuhripäivystyksen toiminnasta. MIELI Suomen Mielenterveys ry:n lisäksi toteuttajatahoja ovat Suomen Punainen Risti, Ensi- ja turvakotien liitto,  Suomen Setlementtiliitto, Mannerheimin Lastensuojeluliitto, ja Kirkkohallitus. Rikosuhripäivystys on aloitti toimintansa vuonna 1994 toteuttajatahojensa yhteistyösopimuksella.

Rikosuhripäivystys kuuluu jäsenenä eurooppalaiseen rikosuhrityön kattojärjestöön Victim Support Europeen (VSE). Järjestössä on yli 20 jäsenmaata ja sen keskustoimisto sijaitsee Brysselissä.

## Lähteet
* Rikosuhripäivystys 

### Viitteet